
M 
as cu 70 werkster c uta den ser- 
vicio di SKOA ta sumamente ra- 
bia. Stichting Katholiek Onderwijs Aru- 
ba (SKOA) den forma unilateral a haci 
cambio c uta manda nan atrás den en- 
trada. Pa e motibo aki nan a dicidi di 
bay Corte. 
Den luna di juli a informa nan c uta 
bay baha nan salario. Algun a acepta 
y otronan a dicidi di acepta e pakete 
di retiro. Pero gran mayoría a keda y 
a sufri e sla tambe. SKOA a dicidi pa 
cuminsa di kita nan añanan di servicio. 
A pone c unan a drenta servicio dia 
prome di augustus 2022, a duna nan 
salario minimo (un reducción di 13%); 
a kita nan ATV-dagen; a kita nan 
seguro di AZV+; a kita nan nomber for 
di fondo di pensioen di APFA; a kita 
nan primanan na inicio y final di aña y 
tambe nan reparatietoeslag. Unico cos 
cu nan a keda cu ne tabata e vakan- 
tieuitkering basa riba nan salario nobo. 
Den sala di Corte e abogado di SKOA 
a bisa cu nan no ta mira urgencia di e 
caso aki pasobra e diferencia di salario 
no ta hopi. “Pa e trahadonan aki 100 
florin mes ta haci un diferencia grandi,” 
Magaly Brito di SEPPA a bisa. 


Pero banda di tur e aspectonan legal of 
no legal, no ta posibel cu despues di 7 
aña ta baha salario di bo trahadonan 
y kita nan beneficionan, Abogado 
Rosenstand a trece dilanti. 
E problema di e werksternan ta andando 
pa tres aña caba. For di momento cu 
ex minister di Enseñansa a bisa cu e 
werksternan no ta cay bou di exploita- 
tiekosten y a saca nan pa hinca nan 
bou di personeelskosten. Ta un serie di 
caso tin den Corte entre e tres parti- 
donan. Inclusive Gobierno a bay Corte 


y pidi ordena SKOA paga Gobierno bek 
un suma di 3 miyon, cu ta bisa nan a 
haya sin mester a ricibi esaki. Te ainda 
no tin un decision final riba e punto 
specifico aki. 
Tin diferencia di opinion pa motibo 
cu den e ley ta para cu Gobierno ta 
subsidia salario di cabesantenan di 
scol, maestronan y demas personal. 
Kendenan ta demas personal y ki 
salario nan mes haya y con. Si nan ta 
cay aki bou, anto nan ta di opinion cu 
mester haya tur e beneficionan manera 
e maestronan ta haya nan pago for di 
subsidio di Gobierno. 


Awor e werksternan a dicidi di bay 
Corte pasobra nan ta sinti nan mes hopi 
afecta pa e decision di SKOA y en total 
ta papia di un cambio di mas cu 21%, 
combinando tur e primanan perdi. 
SKOA su abogado den Corte a bisa cu 
esaki tabata e solucion mas drastico y 
menos doloroso cu nan por a tuma pa 
salba e stichting. De lo contrario por 
a bati bancarota of manda mas hende 
cas. 
Dia 5 di october tin decision den e caso 
aki. 
SKOA tin bou di dje tanto kleuterschool, 
scol basico como MAVO 


Werkster rabia den Corte 


SKOA a baha salario y kita 
beneficio di werksternan 

D 
en su edicion di “OngehoordNieu- 
ws” di e canal di television “Onge- 
hoord Nederland”, a duna atencion na 
un caso sospechoso den cual un con- 
sehero pa gabinete Rutte, Jaap van 
Dissel lo por ta envolvi. 


Loke a capta atencion di e informa aki, 
ta e hecho cu ta papia di un transac- 
cion bancario, di un cheque di miles 
di euro, cu pa colmo mas cu mita di e 
suma aki, lo ta wordo “weggesluisd” 
pa Aruba y caminda e presentado di 
noticia ta bisa cu si esaki ta berdad, lo 
ta algo masha corupto mes. 


Segun e informacion cu ainda no ta 
den man di husticia pa investigacion, 
ta papia di un cheque cu na 2019 den 
forma misterioso, e consehero Jaap van 
Dissel, consehero di gabinete Rutte den 
RIVM, pa casonan di covid, lo a ricibi 
un cheque pa un balor di 750 mil euro 
y cu a periodista Gijrath a confirma cu 
e tin un copia di e cheque aki. 


Loke pa e periodistanan ta 
mas straño, ta e hecho cu 
e mesun dia cu van Dissel a 
ricibi e cheque aki, 
un suma di 400 euro 
lo a wordo “weggesluisd” 
pa Aruba pero sin duna 
mucho splicacion pa kende e 
placa aki a bay na Aruba y 
pa kico esaki lo tabata. 


Sinembargo anto Gijrath como colega 
di dje ta pidi cooperacion di otro medi- 
onan pa nan tambe “duik” den e inves- 
tigacion aki pa mira kico a tuma luga y 
si actonan di corupcion a tuma luga cu 


e placa aki. 
Tanto na Hulanda como Aruba tin inves- 
tigacionnan tumando luga pa loke ta 
henter e asunto di vacuna y otro aspec- 
tonan di henter e proceso di control 
cu a tuma luga caminda entre otro tin 
hende cerca di gobierno na Aruba, a 
wordo deteni pero e caso ainda ta den 
investigacion. 


Na Hulanda tambe tin fraude cu a wordo 
cometi cu e proceso aki y tambe tin 
investigacion andando pero e asunto 
di cheque cu lo e consehero Jaap van 
Dissel lo a ricibi for di “RaboBank” pa 
e suma di 750 mil euro, ta creando un 
situacion hopi delicado pa e consehero 
mes pero tambe pa gobierno di Rutte. 


E informacionnan aki a ser pasa den 
e programa Ongehoord Nederland dia 
8 di september siman pasa pero no a 


sigui un follow- up ainda di esaki pero 
ta mustra cu lo tin algo cu no a bay 
robes pero e movecion di placa tabata 
asina rapido, cu esaki no por a pasa pa 
ningun canal oficial di gobierno. 


Si en berdad un suma di 400 mil euro a 
wordo “weggesluisd” pa Aruba, anto ta 
papiando aki di casi UN MIYON florin di 
Aruba, sin cu tin indicacion ainda kende 
a ricibi esaki, pakico a ricibi e suma aki 
pero caminda tambe ta imposibel cu 
esaki lo a bin pa caha di gobierno of di 
salubridad publico, ya cu gobiernonan 
no ta traha den sistema di “wegges- 
luisd geld” pa otro. 


Lo tin cu spera unda e desaroyo aki lo 
bay para y si lo bin mas prueba dilanti 
of si autoridadnan hudicial tanto na 
Hulanda como na Aruba lo mete nan 
mes den e caso straño aki. 


Prensa Hulandes su sospecho pa consehero di Rutte 


Un cheque di 750 mil euro y mesun 
dia 400 mil euro a bay pa Aruba 

H 
ulanda y CAft tin gabinete Wever Croes na rudia, den e 
posicion cu pa anto tempo e kier a mira un partner di 
Reino cu a falta respet pa palabracionnan haci cu tanto go- 
bierno Hulandes como cu CAft riba reforma nan cu pa dre- 
cha e situacion financiero di gobierno. 


Mientras cu tanto Prome Minister como Minister di Finansa 
no ta bisa mucho riba e desaroyo aki, ta bisto cu e opcionnan 
di gabinete Wever Croes II pa negocia su mes pa evita un 
“aanwijzing” cu keto bay ta riba mesa na RMR, ta suma- 
mente limita. 


CAft ta sigui insisti como consehero 
principal di RMR, pa duna henter gabinete 
Wever Croes, un ‘aanwijzing’ pa falta 
di seriedad pero principalmente pa falta 
di duna respet den ehecucion di loke a 
wordo palabra di lo haci y ehecuta. 


Den e periodo di casi un aña di gobernacion di e gobierno 
MEP-RAIZ, nada a ser haci corectamente y e pais ta simple- 
mente mal pega den su progreso y den su desaroyo ya cu 
tin un guera financiero cu Hulanda riba loke gabinete Wever 
Croes kier haci y loke CAft kier pa e gobierno di Aruba haci. 
E situacion ta simpel, tin palabracion haci cu gobierno 
Hulandes, pa asina por a ricibi ayudo di likides financiero 
pa e pandemia di covid cual a ser firma pa Prome Minister 
di Aruba, pero tambe tin documento cu a wordo firma entre 
e dos partidonan cu ta forma e coalicion actual di gobierno 
esta MEP y RAIZ. 


Un punto principal sin duda, ta punto number 9 den e 
programa di gobernacin 2021-2025: 
“9. RELACIONNAN DEN REINO: 
E gobernacion 2021-2025 ta para pa bon cooperacion entre 
paisnan den reino y pa activamente busca oportunidadnan 
di cooperacion cu ta beneficia nos ciudadanonan. Bon rela- 
cion y cooperacion internacional ta importante pa cualkier 
pais. Formando parti di Reino Hulandes, nos partnernan den 
reino ta nos aliadonan principal. E acuerdonan cu a wordo 
cera cu Hulanda a base di “landspakket” ta wordo respeta 
y lo delibera cu Hulanda pa un optimo implementacion na 
bienestar di nos comunidad.” 


CAMBIO LMA 
Durante formacion di e coalicion entre MEP y RAIZ, Prome 
Minister Wever Croes a confirma na e toren di Farro na Noord 
un punto cu gobierno ta tene scondi pero cu eventualmente 
lo bira realidad, esta cambio di LMA cu a ser inclui den e 
“landspakket” cu dentro di algun luna lo drenta na vigor. 


Segun Evelyn Wever Croes na 2021 den e proceso di forma 
e actual coalicion, el a confirma cu LMA ta punto importante 
den e Landspakket pero cu lo tin algun punto cu por wordo 
cambia y hasta a declara cu e lo sinta cu sindicatonan pa 
atende cu esaki pero nunca e reunion aki a tuma luga. 


E cambio di LMA tabata pa haci e 
posibilidad di manda trahadonan publico 
cu no ta traha, cu no ta eficiente, cu ta di mas 
den un of otro departamento, caso cu 
retiro pa asina baha gasto di personal y 
baha gasto financiero di gobierno. 


Gabinete Wever Croes ta ser acusa na varios ocasion cu 
gasto di personal ta sigui subi contrario na loke a wordo 
palabra den acuerdonan firma cu Hulanda pero e momento 
ta yegando caminda gobierno di Aruba lo tin cu haci esaki, 
ya cu opcionnan pa mas ayudo financiero, ta na candal! 


Grupo grandi di trahadonan publico lo tin cu bay cas 
“Kwijtschelding” posibel solamente 
door di cumpli cu protocolnan firma 

N 
o ta tuma mucho sentido comun pa realisa cu for di ini- 
cio di e pandemia di covid na 2019, cu Aruba lo bay haya 
su mes den problema di likides, cu mester bay presta placa pa 
gobierno cubri necesidadnan financiero pa guia e pais dor di e 
crisis grandi aki. 
Tampoco tabatin mester di mucho sentido comun pa bin realisa 
cu na final di cuenta ora cu e pandemia aki pasa bay, cu e pais 
lo tin problema pa cubri e debe inmenso aki mescos cu cant- 
idad di otro paisnan rond mundo. 
Sinembargo e problema di pagamento di debe bek of haya un 
solucion pa esaki, ta e maneho financiero di gabinete Wever 
Croes encabes pa Prome Minister EvelynWever Croes, kende a 
firma e prome protocol riba un serie di reforma cu tin cu tuma 
luga pa controla e situacion financiero di e pais. 
Un proceso cu a inicia for di luna di November di 2018 ora 
cu Minister Presidente Wever Croes a firma un protocol cu 
su gobierno lo bay atende cu e situacion financiero di e pais, 
dor di introduci un serie di medida pa evita cualkier situacion 
financiero delicado den futuro. 
Cu firma di e protocol aki tambe e problemanan a bira mas 
serio cu Hulanda, caminda gabinete Wever Croes I, nunca pero 


nunca a respeta e acuerdo aki firma y no a ehecuta loke a 
wordo palabra hunto cu CFT , caminda na mas c’un ocasion, a 
trata di pone CFT “buitenspel” pa elimina e control financiero 
cu e comision aki mester a implementa riba maneho financiero 
di gobierno di MEP-POR-RED. 
Un aña y mey despues pandemia a dal henter mundo cu cosnan a 
cambia y Aruba su situacion financiero a sigui deteriora y mien- 
tras cu Prome Minister a sigui firma cantidad di proposicion, 
ideanan financiero cual su gobierno mes a presenta na mesa di 
discusion cu Hulanda, su gobierno a pone tur recomendacion di 
CAFT un banda y no a ehecuta loke a wordo palabra cu Hulanda. 
“Kwijtschelding of schenking” semper tabata un posibilidad, 
semper por a papia cu gobierno Hulandes cu a saca miljard di 
euro pa yuda companianan nacional Hulandes manera KLM, 
pa yuda otro paisnan pero no kier a yuda Aruba. 


E motibo di a haci esaki ainda tabata facil pa “adivina” ya cu 
gabinete Wever Croes I y tampoco esun II, a bin a cumpli cu 
palabracionnan haci y sigura cu nan lo ehecuta esakinan. 
For di 2018 nunca e gobierno di MEP a presenta un presu- 
puesto cu tabata na agrado di gobierno Hulandes of CAft 
y ainda presupuesto 2022 no ta conta cu aprobacion di e 
comision di supervision financiero. 
Pa colmo Minister di Finansa a presenta presupuesto 2023 na 
tempo porfin pero a presenta un presupuesto cu no tabata 
completo, cu no tabatin suficiente claridad riba e plan di 
maneho financiero di gobierno, pues loke tante Raad van 
Advies como CAft a conclui, di ta un presupuesto ficticio. 
Awor ta haya un Prome Minister ta papia di un peticion pa 
“kwijtschelding” of den estilo di n tip di “schenking” pa mita 
di e debe cu ser haci pa e pandemia pero simplemente su 
gobierno nunca a crea un base di confiansa pa cu gobierno 
Hulandes. 


Awor tambe Evelyn ta papiando di un barco cu otro islanan di 
Caribe den dje pero den pasado ta e propio Prome Minister di 
Aruba a yega dicidi di subi avion bay Den Haag, lagando tur 
otro lidernan di otro islanan atras y regla asuntonan pa Aruba 
cual a conta tambe pa e otro islanan. 
Pues na e momentonan aki, ta e propio Prome Minister Wever 
Croes como su gobierno, tin tur solucion den man pa Aruba 
haya “kwijtschelding”, esta cu su gobierno tin cu respeta 
palabracionnan haci y tin cu cumpli cu loke a wordo priminti 
riba documentonan oficial cu el a firma na Den Haag. Asina 
simpel cosnan lo por bira! 


Prome Minister kier negocia “kwijtschelding” di parti di debe 


Falta di respet y no cumplimento 
problemanan grandi pa logra esaki 

De Minister van Algemene Zaken, Innovatie, 
Overheidsorganisatie, Infrastructuur en Ruimtelijke Ordering 
is voornemens in het openbaar aan te besteden. 


Het project: 
“Levering van 65 voertuigen door middel van leaseovereenkomst ten 
behoeve van Dienst Openbare Werken”. 
Volgens bestek D.O.W. -nr. 7, dj. 2022 


Korte omschrijving van het werk: Levering van 65 voertuigen d.mv. 
leaseovereenkomst ten behoeve van Dienst Openbare Werken. 


Het bestek is vanaf 15 september 2022 verkrijgbaar bij het secretariaat 
van de Directie van D.O.W. (op de 2e verdieping) tegen betaling van Afl. 
950,00. 
De betaling moet worden voldaan bij de kassier (ATM) van de Dienst voor 
Openbare Werken DOW (Infra gebouw, begane grond) of banktransactie 
Arubank acc. # 2058870190 ten name van DOW. 


Inlichtingen worden verstrekt op 21 september 2022 om 10.00 v.m. in de 
grote vergaderzaal (1ste verdieping) van de DOW. 
De Nota van Inlichtingen wordt vastgesteld op 23 september 2022 en is 
vanaf die dag verkrijgbaar bij het secretariaat. 
De openbare aanbesteding vindt plaats op 21 oktober 2022 om 11.00 v.m. 
op het kantoor van de Directeur van de Dienst voor Openbare Werken. 


De inschrijver moet bij zijn inschrijving de volgende vereisten overleggen: 
1.Bewijs van inschrijving in het register van de Kamer van Koophandel van 
Aruba (niet ouder dan 6 maanden). 
Inschrijving dient te geschieden op het aan het bestek toegevoegde en 
gewaarmerkte inschrijvingsbiljet. 


D 
iahuebs merdia den mesun momento cu a 
sosode un accidente di trafico na Noord a 
sosode un otro accidente na Bubali. Den e acci- 
dente aki tawata tin tres auto envolvi. E acciden- 
te a tuma luga ariba e crusada na Bubali. Aki- 
nan e vehiculo un Honda Fit lo a subi caminda 
sin duna e Hyundai Accent color blauw preferen- 
cia. Debi na e factor aki e Accent a dal e Honda 
Fit pa despues kita bay dal contra un auto KIA 
cu tawata “at the wrong time and wrong place”. 


Rapid Responder di Ambulance a presenta hunto 
cu un Ambulance, pasobra den e Accent tawata 
tin dos mucha cu siguridad a laga Paramediconan 
controla nan. Daño material ta bastante, polis 
di trafico tawata necesario na e sitio mientras 
agente di Unidad Motorisa a guia trafico. 


D 
iahuebs merdia den careda di 1’or polis a bay altura di Botica Santa 
Anna unda a sosode un accidente cu hende herida. Na yegada polis a 
topa cu e vehiculonan, uno tawata un Nissan Note y e otro auto tawata un 
Chevrolet.  E accidente a sosode momento cu e Nissan bayendo pariba a 
bay desvia pa no dal tras di un auto su dilanti. Momento cu e la haci esaki 
kitando bay na su man robes e ta topa e Chevrolet y ta dal frontal. 


Den e accidente aki dos persona a resulta herida.  
Caminda a wordo cera na e rotonde di Noord, debi cu e autonan tawata 
memey di caminda y tambe pa Paramediconan por a haci nan trabou. 
Paramediconan a duna atencion medico na e heridonan. 


Tres auto envolvi den accidente na Bubali 


Accidente na Noord a laga 
dos persona herida atras 

L O C A T E D A T B U C U T I 
& T A R A B E A C H R E S O R T 


D 
iaranson anochi den careda di 10’or pasa 
informacion di un accidente cu hende her- 
ida ta sosode ariba e crusada conoci di West- 
straat cu Prof.lorentzstraat.  
Mesora varios unidad di polis a bay e sitio indica. 
Na yegada polis a topa cu un brommer dirt bike 
marca Honda, algun meter mas leu e motoci- 
clista mes kehando di bastante dolor. Por a mira 
cu e la ricibi rasca na cara y tawata keha di dolor 
na brasa. 


Locual a sosode 
Por a scucha e motociclista conta polis cu e 
tawata biniendo for di pariba y cu e la mira e auto  
Toyota Yaris para. E motociclista confia y riba 
su caminda di preferencia yegando e crusada a 
haye confronta cu Yaris a dicidi di sali toch, sin 
duna preferencia.  
Di e manera aki e brommer Honda a dal contra e 
porta patras banda drechi di e auto. 


Ambulance a wordo pidi y caminda a tambe a 
wordo cera mirando cu e motociclista tawata 
memey caminda sinta. Paramediconan na yegada 
a lanta e herido y ta transport’e pa Hospital.  


Motociclista herida den accidente 
Motociclista herida den accidente 


riba crusada di Weststraat 
riba crusada di Weststraat 

D 
iaranson 14 di september wega 
number 32 di e aña aki tawata riba 
programa. Den un duel special y hopi 
amistoso cu un toke internacional SV 
Mercurius a gana cu 2-1 di Titanes FC. 
Goleadornan 
di 
Mercurius 
tawata 
Alfredo y Goyo. Den bispo di aniver- 
sario di su 72 aña di existencia (15 
september 
1950), 
SV 
Mercurius 
tawata anfitrion den stadion Guillermo 
Prospero Trinidad di e prome di dos 
wega internacional contra Titanes FC. 
Titanes FC a wordo representa door 
di algun ex hungado di e seleccion 
Colombiano. 


E fanaticonan di ambos ekipo riba 
tribuna a wak cu e prome 20 minuut 
e teamnan tawata buscando oportun- 
idad sin yega na un atento di gol. E 
prome oportunidad real a wordo crea 
door di number 9 di Titanes FC pero 
su tiro a sali mucho halto. Despues di 
e momento aki Mercurius a cuminsa 
hunga miho y a tuma mas iniciativa. 
Un bon wega posicional y poniendo 
presion a resulta den algun oportun- 
idad. 


Un gol di Camilo a wordo anula pa via 
un falta contra e keeper di Titanes FC 
den e area di 5 meter. Despues Goyo 
y Flaco a encontra e portero y e palo 
di gol ta stroba nan pa anota e prome 
gol di wega. E prome mita a caba cu e 
score di 0-0. 
Den segundo mita un biaha mas ambos 
team a haci uzo e posibilidad cambia 
hungado continuamente. Despues di 
15 minuut Mercurius a tuma bentaha 
di 1-0. Un ataca cu a cuminsa cerca 
e keeper di Mercurius a bay via varios 
hungado y finalmente a duna Alfredo 
e chens di anota un gol a base di un 
assist di Flaco. Titanes a purba di 
bolbe tuma e iniciativa, pero Mercurius 
a wanta bon. 


Despues di mey ora den di 2 mita, 
Mercurius a anota 2-0. E biaha aki un 
ataca bon planea cu assist di Harm a 
wordo corona door di Goyo. Titanes a 
wordo forsa pa hunga mas ofensivo. 
Esey a resulta den algun chens pa nan, 
pero tambe a duna mas espacio den 
nan defensa. 


Ocho minuut prome e ultimo 
señal di arbitro, Titanes a bolbe 
bek den e partido. Despues di 
un falta den area penal di parti 
di Mercurius, Titanes a ricibi un 
penalty. Portero Dennis a logra 
di para e tiro penal den prome 
instante, pero el a keda sin 
oportunidad den e rebound. 
2-1. 
Despues di e gol di conexion, 
ambos team a ricibi algun 


oportunidad. Sin embargo, e publico 
presente mester a confirma su mes cu 
3 gol. Pero husgando e reaccionnan 
despues di e wega nan a keda satis- 
fecho cu e wega. 


Diasabra venidero lo tin e rematch riba 
veld di Mercurius. 


Wega amistoso internacional 


S.V. Mercurius - Titanes F.C. 

D 
iabierna ultimo a tuma luga e ultimo rondo dje prome 
round robin dje torneo anual di bola 8 di Federacion di 
Biyar Arubiano (FEBIAR). Un anochi sumamente excitante 
caminda e palacio di biyar aya na Tanki Leendert a yena rand 
rand cu fanatico pa wak kico nan team lo presta e anochi ey. 
Fanaticonan di Mongoose BT no a keda desapunta! Apar- 
entemente den “kleedkamer” tabata tin un “peptalk” basta 
fuerte entre e capitan(nan) y demas hungado di Mongoose, 
y sigur sigur esaki a duna su fruta! 


Un pabien ta bay pa Mongoose ya cu nan mester a demostra 
cu nan no ta “Mongoose di papel” contra nada menos cu e 
feroz team di Mad Dogs! George de Nobrega ta habri fuerte- 
mente pa Mad Dogs y ta dal cunucero Ruud Arends duro cu 
2-0! Aki ta conta e dicho “boer blijf bij je salade”! Pero di 
biaha, legendario Buchi Briezen ta dal Quandus cu 2-0 pa 
empata e partido. Errel Tromp di Mad Dogs ta un Enrique 
Geerman brabo brabo y Mongoose ta pica dilanti cu 2-1! 
Ralph “Smolley” Andrews di Mongoose ta cay venci contra 
Maikel Maduro, y dje forma ey Mad Dogs ta trece partido 
bek na 2-2. Beto Saladin y R. Kock ta bira dos cacho manso 
contra Jesus Gomez y su compinchi, y Mongoose ta bay 
dilanti cu 3-2! Di biaha, e mongoose teribel di Catiri, George 
“The Terrible” Petrochi ta pasa raspa Angelo Tromp cu 2-0, 
kende ultimo segun rumor ainda no a custumbra na su 
carson cu “special construction” cu e ingenieronan di Mad 
Dogs a traha p’e! Mad Dogs ta bin bek na 3-4 ora cu Richard 
Gomez dal Indjomar Briezen cu 2-0, pero Patrick Henriquez 
“himself” ta “close the deal” y ta Armnd Ridderstaat cu 2-0, 
pa dje modo aki Mongoose gana cu score impresionante di 
5-3! 


N’e otro mesa, un bataya durisimo ta tuma luga ora cu e dos 
ekiponan grandi di Barracuda enfrenta Steelers! Fredley ta 
mustra su ruman Ransley cu “was je maar thuis bij moeder 
gebleven” ora e ta dal e cu 2-0 y pone Steelers pika 1-0 
dilanti! Marc Farro ta dal Aaron “The Baron” cu 2-1, y Steelers 
ta dilanti cu 2-0! Ditto Acosta ta trece poco trankilidad ora 
e haci un exorcismo ariba Juancho “The Devil” Ridderstap 
y Barracuda ta corta bentaha na 1-2. Pero, Steelers “mean 
business” e anochi aki, y Martin ta dal Roden 2-0 pa pone 
Steelers dilanti cu 3-1! Gino y Brandon di Barracuda ta corta 
bentaha na 2-3 ora nan gana nada menos cu “El Bon Bon” 
Evertsz y “El Puma”! Steelers sinembargo, no kier tende 
y Roukos ta pone Pepe “Le Rose” sosega pa asina pone 
Steelers on top cu score di 4-2! Pero, careda di bina no a caba 
ainda! Jorzinho ta dal Wilfred, Jason ta dal Ari, y finalmente 
D’Angelo ta dal Gunnar pa dje moda aki Barracuda sensacio- 
nalmente “snatch” e wega fo’i bou nanishi di Steelers! 
Shonnan, keda pendiente, pasobra awo e wea ta bay candela 
den di dos round robin! 


Resultado dje prome round robin di Febiar Rorneo Bola 8! 

AWEMainta 
Comunidad 
Diabierna, 16 September 2022 


D 
en un conferencia di prensa diahuebs mainta, Minister 
di Asuntonan Economico, mr. Geoffrey Wever, a anuncia 
e inicio di e trayectorio di implementacion di e autoridad di 
competencia, Aruba Fair Trade Authority (AFTA). 


Aruba Fair Trade Authority ta un entidad huridico cu su tarea 
principal pa crea un nivel di competencia husto, encarga 
cu implementacion y supervision di e ley di competencia. 
Competencia liber y sin limitacion pa tur compania na un 
pais ta stimula inversion y desaroyo di comercio. 


Mayoria di pais desaroya rond di mundo ya tin un organo 
manera AFTA pa evita cu tin abuso contra e consumidor. 
Pa varios aña profesionalnan a conduci investigacion y a 
introduci un ley riba competencia cual a wordo aproba den 
Parlamento di Aruba na 2020. Den cuadro di e reformanan 
economico, implementacion di AFTA a wordo poni como 
prioridad. 


Segun e mandatario, “AFTA lo contribui na prijsnan mas 
barata di producto y servicio pa nos consumidornan, mas 
escogencia di producto y servicio, miho servicio y producto 
y servicionan innovativo”. 


Minister Wever a gradici directora di Departamento di 
Asuntonan Economico, Industria y Comercio, sra. Maria 
Dijkhoff-Pita, pa su dedicacion den e proyecto aki. Tambe a 
introduci e team di experto cu lo traha na implementacion 


di AFTA: 
Sr. Albert Scholten, Sra. Amanda Maduro y Sra, Carondina 
Leijdekkers. 


Minister Wever ta agredeci tambe su colega minister cu 
a duna apoyo na e proyecto aki asina alocando fondonan 
adicional pa por implementa e Aruba Fair Trade Authority, 
mirando e importancia di esaki pa nos economia. Tambe 
ta reconoce tambe e rol importante cu Hulanda a fungi 
dunando Aruba un sosten financiero di 620.000 florin pa 
implementacion di e AFTA. 


Albert Scholten ta un experto internacional riba e area di 
competencia y a presenta kico AFTA lo nifica pa Aruba. Señor 
Scholte ta subraya cu AFTA tin gran beneficio pa e consum- 
idor, negoshinan y economia, y cu economia chikito y habri 
ta beneficia di un organo manera AFTA. Señor Scholte ta 
splica cu mas di 125 pais tin un autoridad di competencia y 
e efectonan ta positivo pa e economia di e pais. 


“Esaki ta un momento historico y sumamente importante 
pa economia di Aruba y mi ta convenci, mescos cu e exper- 
tonan cu a yuda nos, cu e Aruba Fair Trade Authority lo trece 
cambionan structural importante pa nos economia y pa tur 
ciudadano, den nan rol como consumidor. Awe e ciudadano 
di Pais Aruba por ta orguyoso cu Aruba ta un pais cu tambe 
tin un autoridad di competencia husto cu tin e consumidor 
na pecho”. 


Minister Geoffrey Wever: 


Inicio di Aruba Fair Trade Authority: 
un cambio structural pa nos economia 

AWEMainta 
Comunidad 
Diabierna, 16 September 2022 


P 
rome Minister Evelyn Wever - Croes 
a ricibi bishita di tres musico, sr. 
Carlos Bislip, sr. Ivan Quandus y sr. An- 
gelo Kock, cu cuminsando e fin di si- 
man aki (18 di september te cu 25 di 
september) ta bay representa Aruba 
na un festival cu ta bay tuma luga na 
Venezuela, riba invitacion di embahada 
di Reino Hulandes na Caracas. 


Ta trata di encuentro di Jazz “Festival 
Eurovenezolano de Jazz y Percusion” 
cu ta wordo organisa door di diferente 
pais Europeo hunto cu Venezuela pa 
intercambia musica y talento. 
“E ta un honor cu nan a ricibi e invita- 
cion aki pa representa Aruba y tin tur 
confiansa cu nan lo haci esaki exitosa- 


mente. Cu esaki ta mira cu nos propio 
musiconan lo presenta nan propio 
composicionnan y asina nos musica ta 
wordo exporta ganando mas simpatia, 


curason y atencion.” 
Prome Minister Wever - Croes den 
nomber di Gobierno di Aruba ta desea 
e musiconan hopi exito. 


DEN HAAG – Gobernador di Aruba 
S.E. Alfonso Boekhoudt a haci un 
bishita oficial na Arubahuis ayera, 
15 
di 
september. 
Gobernador 
Boekhoudt a keda ricibi pa Minister 
Plenipotenciario 
Suplente 
mr. 
Ady Thijsen y director a.i. Glenda 
Hernandez y personal di Arubahuis. 
Gobernador di Aruba a wordo 
acompaña pa director interino di 
Gabinete di Gobernador Reinoud 
Pronk y ayudante di Gobernador 
Frank Plomp. 


Gobernador di Aruba ta na Hulanda 
pa un bishita di trabao. Gobernador 
Boekhoudt entre otro lo presencia 
diamars 20 di september e apertura 
di Aña Parlamentario na Hulanda, 
miho conoci como Prinsjesdag. 


E potretnan ta cortesia di Arubahuis 


Gobernador Boekhoudt a bishita Arubahuis 


Prome Minister Evelyn Wever - Croes: 


Exito na grupo di musiconan cu lo representa 
Aruba y Europa den festival di jazz na Caracas 

AWEMainta 
Comunidad 
Diabierna, 16 September 2022 


Z 
r.Ms. Groningen den 3 siman a de- 
tecta cuater transporte di droga. 
Cu esaki e total cantidad di captura di 
droga a yega 13, desde e momento cu 
e barco a keda staciona na fin di april 
den region Caribe Hulandes. 


E barco patruyero a obliga durante 
ultimo simannan, hunto cu Wardacosta 
Mericano, cuater asina yama ‘go-fast’ 
botonan rapido, pa stop. Durante esaki 
mas o menos 4800 kilo di contrabanda, 
entre cual cocaina y marihuana, a keda 
haya. 


Riba 
diabierna, 
19 
di 
augustus 
Groningen a encontra e prome di e 
cuater botonan di motor rapido. Una bes 
yegando cerca di e go-fast Groningen 
a lansa e 2 botonan autorisa FRISC. A 
bordo di esakinan tabatin un ekipo di 
abordahe combina di Wardacosta y di 
Estados Unidos y tripulacion di Zr.Ms. 
Groningen. 
Nan tabata por a detene e boto cu 
droga cu mas o menos 600kg di 
cocaina y 4 sospechoso abordo. 
Ademas di Groningen tambe tabatin 
un avion patruyero maritimo Dash-8 di 
Wardacosta Region Caribe envolvi den 
e deteccion aki. 



E siguiente tres intercepcion no mucho 
tempo despues a tuma luga hopi lihe 
tras di otro. Asina dia 30 di augustus, 
dia 1 y dia 3 di september, a stop en 
total 3 go-fast, durante cua ainda 4200 
kilo mas di contrabanda a keda inter- 
cepta y 10 sospechoso a keda detene. 
E 14 sospechosonan a keda entrega na 
un barco Mericano di Wardacosta pa 
demas investigacion. E contrabanda a 


keda destrui. 
Cu e cuater captura aki di droga e 
mashin di conteo di Groningen ta para 
riba 15.000 kilo di droga cu a keda inter- 
cepta. Zr.Ms. Groningen den e region 
Caribe ta e barco patruyero cu alternati- 
vamente ta traha hunto cu Wardacosta 
Region Caribe y Wardacosta Mericano, 
den operacionnan anti-droga. 


D 
irectie Natuur en Milieu (DNM) ta informa pueblo di Aruba en general 
y su clientela en particular, cu mañan dia 16 di september, oficina di 
DNM lo haya un limpiesa profundo. Esaki lo tuma luga den oranan traim- 
erdia. Pa realisa esaki DNM mester para su servicio entrante 1’or di atardi 
pa e resto di e atardi aki. DNM ta habri bek segun orario normal riba dial- 
una dia 19 di september 2022. 


Bureau Voorlichting (BUVO) ta informa cu diabierna dia 16 di september 
2022 nan lo ta cera pa publico henter mainta. Motibo cu ta suspende 
tur servicio pa mita dia ta cu ta asisti na un workshop durante oranan di 
mainta. BUVO ta reanuda su servicio pa publico diabierna 16 di september 
pa 1.00or atardi. 
DNM y BUVO ta pidi disculpa pa e inconveniencia cu esaki por trece cune 
y ta yama danki na tur pa e comprension. 


Zr.Ms. Groningen ta pone su mashin di 
conta riba 13 captura di droga 


Bureau Voorlichting 
y Directie Natuur en 
Milieu ta informa 

AWEMainta 
Comunidad 
Diabierna, 16 September 2022 


P 
arti di e funcionamento (actividadnan di trabou) di un 
Hunta di Directiva ta reuni regularmente cu alto digna- 
tarionan y stakeholdernan importante. Ta esencial pa infor- 
ma otro di asuntonan cu ta andando, pa ‘brainstorm’ riba op- 
cionnan y tambe futuro. Horacio Oduber Hospital tin un im- 
pacto social di sumo importancia pa e comunidad di Aruba, 
turistanan y tambe e indocumentadonan. E importancia pa 
tin un hospital cu ta operaciona mane debe ser, ta financiera- 
mente saludabel, amabel y calitativamente fuerte ta esencial 
pa e salud publico y e continuacion di turismo cual ta e pilar 
economico. 


Durante combersacionnan asina no solamente ta intercambia 
conocemento pero tambe ta comparti preocupacionnan, 
retonan cu ta encontra y alabes busca solucionnan pa e 
cambionan necesario. 
Inseguridadnan mundial actual pa loke ta trata inflacion cu ta 
aumenta continuamente, prijsnan cu ta sigui subi y un posibel 
recesion ta afecta un y tur. 
Den cuadro di esey, nos como hospital, ta busca riba diferente 
tereno solucionnan sostenibel cu ta yuda garantisa e cuido 
pa pashentnan y alabes garantia di trabou y ofrece compen- 
sacion laboral adecuado.  


Durante e audiencia Gobernador a wordo informa door di sr. 
Vroegop tocante e desaroyonan cu ta afecta hospital. 


D 
iaranson mainta Stichting Reclassering en 
Juegd Bescherming a haya bishita di alto- 
comisario di Cuerpo Policial Aruba Sr. Ramon 
Arnhem. E bishita aki tabata pa cera conoci cu 
e fundacion aki pero tambe con por traha hun- 
to cu otro. 
Altocomisario Arnhem ta haya e bishita aki di 
balor importante cu mester continua pa fortalece 
un base di trabou hunto entre KPA y Stichting 
Reclassering en Juegd Bescherming. Dos organ- 
isacion diferente por ta complementa otro na un 
manera efectivo pa combati y preveni criminal- 
idad. 
“E bishita aki ta e prome pero no e ultimo” tabata 
palabranan di altocomisario Arnhem ken ta mira 
cu trahando hunto den ekipo nos por logra hopi 
mas pa ambos organisacion tambe pa Pais Aruba. 


Director di Hospital cu audiencia na Gobernador di Aruba 


Bishita di altocomisario na 
Stichting Reclassering en Juegd Bescherming 

AWEMainta 
Comunidad 
Diabierna, 16 September 2022 


D 
iaranson anochi tabatin den 
Café Chaos e ultimo edicion pa 
e temporada 2022 di Anochi di Poe- 
sia of Poetry Night, manera e ta mas 
conoci. Adicional na e obranan liter- 
ario cu un y tur ta disfruta, e even- 
to a rindi tambe un homenahe pos- 
tumo. 
Basha Foundation, como organisado 
di Poetry Night, ta sumamente satis- 
fecho cu e manera con e temporada 
2022 a transcuri; uno den cual por 
a reanuda e encuentro artistico di 
forma fisico. Hopi ta e poeta, decla- 
mado y publico di tur edad y origen 
cu a bini hunto na diferente luga 
tanto pariba, como pabou di brug. 


Poetry Night ta un esfuerso cu 
ta fomenta un laso mas estrecho 
den comunidad, ademas di brinda 
un plataforma hopi necesario pa 
esunnan cu kier presenta y expresa 
nan opinion riba asuntonan social, 
idea of emocion a traves di e arte cu 
ta palabra skirbi y recita. 
E ultimo edicion aki di Poetry Night 
tabata marca pa un momento hopi 
special y emocional caminda e grupo 
a rindi un tributo na e memoria di 
Charlene Loopstok, un fiel partic- 
ipante di e evento y un figura hopi 
stima. Charlene a fayece algun dia 
atras cu apenas 31 aña, lagando 
atras hopi recuerdo y experiencia 
bunita cerca tur cu a comparti cu ne. 


Un danki grandi y di curason ta na su 
luga pa Prins Bernhard Cultuurfonds 
como patrocinado principal di Poetry 
Night, mescos cu na Aruba Bank, 
Setar y Vibration PR hunto cu tur 
individuo cu, di un manera of otro, ta 
hacie e anochinan aki posibel. 
Si bo ta interesa pa haya mas infor- 
macion di Poetry Night, sigui e 
cuenta di Basha Foundation riba 
plataformanan social y keda pendi- 
ente pa dos posibel Pop Up prome 
cu fin di aña. 


Anochi di Poesia a conoce otro temporada exitoso 


17 


AWEMainta 
Comunidad 
Diabierna, 16 September 2022 


D 
urante un conferencia di prensa diahuebs mainta, Prome 
Minister Evelyn Wever-Croes hunto cu representante di 
FUTURA, señor Pancho Croes a anuncia e lansamento di e 
proyecto innovativo “EduTech Fund” 


Desde inicio di gobernacion di 
Gabinete Wever-Croes na aña 2017, 
innovacion tabata un prioridad y a wordo 
poni central den maneho di Gobierno. 
Innovacion no tabata solamente 
automatisacion sino tambe un forma nobo 
di busca solucion pa e diferente retonan. 


Gabinete Wever-Croes a pone hopi atencion na innovacion 
organisando varios proyectonan a traves di FUTURA, cu e 
meta principal pa stimula pensamento innovativo y duna e 
hermentnan necesario na futuro generacionnan pa asina 
nan por yega na alcansa nan metanan. 


Gobierno conhuntamente cu FUTURA tambe a enfoca pa 
ekipa maestronan y mayornan pa nan por yuda e hobennan 
ta mas creativo y innovando den klas. 


Durante e 4+ añanan di gobernacion a lansa tambe dife- 
rente iniciativa den innovacion den enseñansa na diferente 
scol, cuminsando cu Cacique Aterima cu ta e prome kleuter- 
school cu a wordo yuda cu ekiponan digital. Despues a sigui 
cu Cacique Macuarima, Pastoor Kraanwinkel y St Franciscus 
Colege. 


“Awe, cu hopi orguyo y entusiasmo Gobierno di Aruba 
conhuntamente cu FUTURA ta anuncia inicio di e e proyecto 
innovativo EduTech Fund. Un proyecto cu ta duna oportun- 
idad na e scolnan basico y secundario pa bin cu ideanan 
innovativo y creativo pa nan scol. 


E fondo aki ta bay wordo reparti den 4 diferente ciclo cual 
prome ciclo ta cuminsa diahuebs 15 di September 2022 y lo 
termina 15 di November 2022. Cada scol tin 2 luna di tempo 
pa por entrega nan plan cu lo wordo evalua pa un comision 
independiente. Un total di Awg 100 mil ta wordo poni na 
disponibilidad pa cada ciclo pa un total di Awg 400 mil pa e 
aña escolar aki. 


Prome Minister Evelyn Wever-Croes ta extende un invita- 
cion no solamente na cabesantenan di scol sino tambe na 


maestronan, alumnonan di scol basico y scol secundario y 
mayornan pa tuma e oportunidad di bin cu ideanan creativo 
y innovativo pa e diferente scolnan. Na mayornan cu ta 
desea di wak mas cosnan innovativo pa nan yiunan na scol 
por presenta nan ideanan na e cabesante of maestro pa wak 
si e idea aki por bin na remarca pa wordo ehecuta na e yiu 
su scol. 


Un total di 400 mil Florin poni disponibel pa 
proyectonan di innovacion pa aña escolar 2022 

AWEMainta 
Comunidad 
Diabierna, 16 September 2022 


T 
ur cos ta cla pa e segundo edicion di e festival di cine 
di Playa. E aña aki fundacion CINEARUBA a prepara un 
programa amplio yena cu tayernan, masterclass, peliculay 
sesionnan di network. E festival di cine lo tuma luga duran- 
te e vacacion escolar di october cuminsando riba diahuebs 
6 di october te cu diadomingo 9 di october na Ateliers ’89 
situa na Dominicanessenstraat 34, net schuin tegenover di 
Maria College Mavo. 


Tur e pelicula cu ta participando e aña aki den Playa Film 
Festival a pasa door di un evaluacion prome cu nan a bira 
e seleccion oficial. Un proceso cu a inicia riba 28 di januari 
di e aña aki pa medio di un ‘film submission’ unda cu a 
cuminsa ricibi peliculanan for di tur parti di mundo. Riba 15 
di augustus e posibilidad pa entrega peliculanan a cera y a 
pasa pa evalua tur e peliculanan ricibi. 


E prome anochi di e festival lo inicia cu e apertura di un 
exposicion di cine basa riba e trabaonan cinematografico di 
e cineasta Juan Francisco Pardo kende e aña aki ta cumpli 
30 aña como creador di contenido. Bishitantenan lo por 
experiencia diferente instalacionnan di arte inspira riba e 
storianan di cada un di e peliculanan di Pardo. 


E nochi ta sigui cu e documentario ‘New light – the 
Rijksmuseum and slavery’ di e cineasta Ida Does, Hulanda. 
E otro peliculanan cu tambe lo wordo presenta riba e prome 
anochi ta ‘Rasha’ di Melissa Strangio, Hulanda y ‘The last 
resource’ di Kaylee Reeberg hunto cu Juan David Villar, 
Aruba. 


Riba e di dos dia di e festival lo inicia cu e masterclass di 
‘Script breakdown’ unda cu e participantenan lo siña con pa 
break down un script den rekisitonan di produccion. Lo sigui 
cu e masterclass di ‘Production schedule’ cu ta enfoca riba 
programacion di talentonan, ekipo humano y localidadnan. 
Atardi lo tin tayernan pa mucha cu ta ‘Foley sound effect’ cu 
ta siña muchanan di 7 pa 12 aña con ta traha efectonan di 
zonido pa un pelicula. Un otro tayer pa mucha ta di ‘Play doh 
stop motion’ aki lo traha un pelicula uzando play doh. 


E peliculanan pa e di dos dia ta ‘You and what army’ di Jim 
Menza, USA, ‘Dande di Aruba’ di Cindy Kerseborn, Aruba, 
‘Why we are unhappy in cities’ di Zhao Gang, China, ‘Beyond 
marks’ di Leticia Lopez, Brazil, ‘Donna’ di Sonia Commandeur, 
Hulanda, ‘Online crush’ di Ronney Dotel, Aruba. 
Riba e di tres dia lo tin ‘Film language’ masterclass cu ta 


ofrece un bista riba e nombernan tecnico y e nificacion di 
cada imagen of escena den pelicula. Pardo lo bay conduci 
un masterclass unda e lo combersa riba e formula di cine cu 
e ta uza pa wanta e costo abao. 
Pa e muchanan lo tin un ‘Green screen acting’ tayer unda cu 
e muchanan lo explora y actua dilanti un green screen. 


E peliculanan pa e di tres dia ta ‘Opal’ di Alan Bidard, 
Martinique, ‘Malpelo mountain of shark’ di Kevin Mannens, 
USA, ‘The greatest of all Tina’ di Brody Gusar, USA, ‘The 
sands of time’ di James Hughes, UK, ‘Perspektiva’ di 
Rovendley Welvaart, Curacao. 


Riba e ultimo dia di e festival lo tin ripiticion di diferente 
masterclass, tayer y peliculanan. E anochi di diadomingo 
nuebe di october lo anuncia e ganado di pelicula cortico y 
pelicula largo premio publico. E publico ta esun responsabel 
pa vota pa nan peliculanan faborito pa asina por selecciona 
e peliculanan ganado di e festival di cine di Playa. 


Ticketnan ta obtenibel online via www.playafilmfestival.com 
y tur ticket ta fungi como un ‘day-ticket’ cu ta duna e publico 
acceso riba tur e actividadnan durante ful e dia riba e dia cu 
nan cumpra e ticket. E contribucion di e publico pa medio di 
cumpra un ticket lo yuda fundacion CINEARUBA cu tur otro 
proyectonan cu ta enfoca riba desaroyo artistico y personal 
di mucha y hobennan. 


Playa Film Festival no tabata posibel sin e sosten di Prins 
Bernhard Cultuurfonds Caribisch Gebied, Setar N.V., Ateliers 
’89 y Smart and Fast Cargo. 


Fundacion CINEARUBA ta presenta 
Playa Film Festival 2022 

D 
iaranson mainta Minister di Turismo sr. Dangui Oduber a ricibi un 
recorido y conoce un poco mas di e operacion di e hotelnan di Divi 
Resorts. Divi ta un di e resortnan cu durante e temporada di pandemia 
a sa di mantene cada un di nan empleadonan na pia di trabou. E Direc- 
tor General sr. Marin Bijl a duna di conoce cu Divi Resorts no a spera cu 
e recuperacion di nos turismo tabata asina bon, e la menciona cu sola- 
mente e prome kwartaal di aña 2022 tabata poco keto. Minister Oduber 
a ricibi tambe un presentacion di e General Manager di Divi Village Golf 
& Beach Resort sr. Ferry Zievinger. Hunto cu sr. Freddy Zedan, Director of 
Hotel Operations, Minister a pasa un mainta ricibiendo hopi informacion. 


Tawata un reunion ameno unda a elabora riba e grado di ocupacion 
di e hotel. A menciona cu e resort tin un grado di ocupacion di 95% 
pa 100% henter aña pa 15 aña caba. Ya pa 20 aña caba e resort ta 
uzando e mesun strategia/modelo di menos ocupacion y prijsnan mas 
halto. Es decir no ta traha mas camber pero ta busca e turista cu ta 
gasta mas tanto, enfocando cu e turista semper ta haya e balor pa su 
placa. Tambe a ser menciona cu 60% di Divi su clientenan ta bolbe bek. 
E resortnan ta ricibi mas tanto turistanan di Estados Unidos y Europa 
(Belgica, Alemania y Hulanda). 


E mandatario a keda poni na altura cu na aña 2024 Divi Resort ta planea 
pa cuminsa cu renobacion di 45 di nan cambernan cu tin mirada pa 
nos playa. Un inversion grandi di $20 miyon dollar cu tin e meta pa 
sigui atrae e clientenan cu mas ta gasta den nan resortnan. Tambe Divi 
a haci un inversion alrededor di $250 mil dollar pa combati e coro- 
sion di nan beach na momento cu esaki a perde basta santo blanco. 
Lamentablemente e esfuerso aki a bay den vano como cu madre tera a 
tuma su luga bek. 


Locual ta sorprendente ta e con e ambiente di trabou ta pa e emplead- 
onan, tur cu Minister Oduber a topa tabata contento cu nan trabou. 
Bou e maneho di Divi e empleadonan (alrededor di 1000) tur aña ta 
haya un aumento di salario. Nan tin un modelo caminda semper nan 
ta duna bek na e empleado, por ehempel mehora un cafetaria pa nan 
empleado. E resultado di esaki por mire riba e porcentahe di satisfac- 
cion di e huespednan cu ta 4.6 di e 5 di e experencia con bon e turista ta 
pasa na e hotel. E comentario mas grandi ta cu Aruba ta hopi servicial. 
Ora bo empleadonan ta contento semper bo ta haya bunita resultado, e 
mandatario ta expresa. 


Finalmente despues di e bishita minister Dangui Oduber por bisa cu 
siguridad cu tin trabounan den nos sector turistico cu por haci un 
carera di dje y crece. Divi Resort sigur ta un di e hotelnan pa considera. 
E mandatario ta gradici tur e empleadonan cu a ricibie calurosamente 
den nan segundo cas. 


Minister Dangui Oduber: 


Ta hopi impresiona cu henter e operacion y 
e relacion di trabou cu ta existi na Divi Resorts 

D 
ia 8 di september 2022, Instituto 
Biba Saludabel y Activo, IBiSA du- 
rante conferencia di prensa a lansa su 
website nobo pa henter pueblo di Aru- 
ba. 
Den e conferencia di prensa aki, a hiba 
palabra Sr. Edgar Erasmus di manage- 
ment team di IBiSA y tambe Sr. William 
Erasmus cu ta hefe di departamento di 
desaroyo na IBiSA. 


Sr. Edgar Erasmus: 
Sr. Edgar Erasmus den e conferencia 
aki a bisa cu meta di e website aki ta 
pa comparti tur actividad di IBiSA cu 
comunidad di Aruba pa asina keda 
informa di esakinan, cual website yama 
www.ibisa.aw. 


Tambe riba e website aki por haya parti 
di historia, caminda ta conta cu prome 
cu IBiSA tabata tin un “sportbureau” 
cu a inicia na aña 1976 y cu despues 
na aña 1981 a cambia pa Instituto pa 
Deporte, Educacion Fisico Recreacion, 
miho conoci como IDEFRE. 


Riba website por wak tur actividad y 
calender di “Schoolsport”, caredanan 
y salud. Tambe por wak bek e resulta- 
donan di actividadnan cu a tuma luga y 
cu ta bay tuma luga tanto pa mucha y 
hende grandi. 


Pa esnan cu mester di servicio di IBiSA 
tambe por haya informacion di esaki 
riba e website caminda nan por haci 
peticion pa presta material of ayudo pa 
cu actividadnan di deporte, actividad 
fisico y charla di salud. 
Y pa esnan cu ta busca informacion di 
federacionnan deportivo, tambe por 
haya esakinan riba e website di IBiSA 
di esnan cu a manda nan informacion 
pa IBiSA, e federacion nan cu no a haci 
esaki, por haci esaki ainda. 


William Erasmus: 
Sr. William Erasmus durante confer- 
encia di prensa a elabora cu tin dife- 


rente “tabs” den e website caminda por 
haya informacion di diferente actividad 
fisico y deportivo. 


Tambe den website por haya sa tambe 
di tur e departamentonan cu IBiSA tin, 
por ehemepl deporte escolar y recre- 
acion, tambe tin desaroyo deportivo 
(sport development), caminda por 
haya sa tur loke ta pasando, si ta bay 
tin lectura, actividad den bario, cua 
actividad tin pa mucha, hoben y tambe 
adulto. 


Tambe tin un “tab” di IBiSA San 
Nicolaas cu ta maneha tur actividadnan 
cu tin pariba di brug, den e parti aki 
por haya sa di tur actividad nan cu ta 
wordo organisa na IBiSA San Nicolaas. 
Tambe tin un “tab”, cu ta dedica na 
salud, aki por haya tur informacion 
di departamento di salud y tambe tur 
locual cu ta wordo promovi pa depar- 
tamento di salud, aki por haya dife- 
rente folders, con pa come saludabel, 
y hiba un biba saludabel. 


Otro departamento cu tambe ta riba e 
website aki ta departamento di comu- 


nicacion (PR), aki por haya tur noticia di 
actividadnan cu ta na caminda y esnan 
cu a pasa, por haya tambe galeria di 
potretnan di actividadnan cu a tuma 
luga caba. 


Tambe tin un “tab” caminda por haya 
e calendario di IBiSA tanto pa mucha 
y hende grandi, tur hende por bay riba 
e calender aki y wak tur locual lo bay 
tuma luga. 


Mester menciona tambe cu ainda e 
website ta den desaroyo y lo keda 
amplia durante e lunanan binidero. 


IBiSA ta Lansa su website pa henter Aruba 

D 
urante ultimo siman Aruba a ricibi ICAO (Organization 
Internacional di Aviacion Civil) su team di expertonan 
pa asisti Departamento di Aviacion Civil di Aruba (Directie 
Luchtvaart Aruba), pa un evaluacion di e leynan y proceso- 
nan actual di e departamento. 


Esaki ta den cuadro di asistencia tecnico cu ICAO ta ofrece 
bou di e programa cu yama “Systemic Asistance Programme“ 
(SAP). E asistencia aki a wordo haci posibel danki na esfuer- 
sonan cu a wordo haci na februari di e aña aki, unda un 
delegacion di Aruba, consistiendo di minister di transporte, 
Sr. Ursell Arends, representantenan di Directie Luchtvaart, 
Sr. Edwin Kelly y Sr. Anthony Kirchner, a haci un biahe pa 
Mexico pa reuni cu ehecutivonan maximo di ICAO. Durante 
e biahe aki minister Arends, hunto cu director regional di 
ICAO, Sr. Cintron, a firma intencion di compromiso pa imple- 
mentacion di e programa menciona, cual ya caba ta den 
proceso pa wordo implementa. 


Un biahe unda delegacion di Aruba mester a haci un esfuerso 
grandi pa defende derecho di Aruba pa sigui probecha di 
beneficionan di aviacion civil. Ningun pais tin derecho pa 
avion subi y baha. Esaki ta un privilegio cu ta wordo otorga 
na esnan cu ta cumpli cu reglanan internacional di aviacion 
civil.  


Tin cu bisa cu actualmente Aruba ta cumpli cu gran parti 
cu e tratadonan internacional, danki na esfuersonan di nos 


profesionalnan di Directie Luchtvaart, y otro stakeholdernan 
importante manera ANSA, aeropuerto y Meteo, pero asina 
mes no ta cumpli completamente cu tur. E ta un lastima, 
mirando cu a pesar di tur nan esfuersonan den e ultimo 
añanan, toch ta keda corto pa falta di sosten y compromiso 
politico na asuntonan di aviacion. Esaki cu e consecuencia 
cu Aruba no por ta un lider regional. Un realidad cu a wordo 
presenta tambe door di ehecutivonan di ICAO, durante un 
presentacion duna na e delegacion di Aruba. 


Cu e team di ICAO na Aruba, Directie Luchtvaart Aruba ta 
cumpli cu nan compromiso di haci tur cos posibel pa imple- 
menta procesonan pa mehora cumplimento cu standard 
internacional di aviacion. Tur esaki ta cay bou prepara- 
cionnan pa un audit cu ta di suma importancia pa Aruba, 
mirando cu e lo eleva Aruba su nivel di siguridad di aviacion, 
cu tin impacto directo riba nos unico pilar economico, cual 
ta turismo pero tambe riba nos calidad di bida, ya cu nos 
ta importa mayoria di nos productonan. E audit oficial ta 
premira di tuma luga den e proximo aña. 


Minister Arends ta contento con e proceso aki ta canando y 
ta sumamente orguyoso di nos profesionalnan, nos yiunan 
di tera cu a mustra di ta dispuesto pa traha hunto cu e team 
di ICAO pa asina converti Aruba den un lider di aviacion 
den Caribe. Gobierno di Aruba ta reconoce e importancia 
di aviacion pa Aruba y lo dedica tur recurso disponibel pa 
Aruba por cumpli cu e reglanan di ICAO. 


Minister Ursell Arends: 


Directie Luchtvaart Aruba preparando 
pa bira lider di aviacion den Caribe 

D 
iaranson 14 di September, Prome Minister Evelyn Wev- 
er-Croes a reuni cu Famia Kelly cu ta doño di algun 
tereno rond di Ayo Rock Formation. Presente den e reunion 
tawata tambe DOW y DIP. 


Gobierno di Aruba ya pa algun tempo, a tuma e decision pa 
reestablece e Sero di Ayo, Ayo Rock Formation na su gloria 
original. Un area cu tin hopi caracteristica positivo. Nos 
conoce e area aki pa e Barancanan di Ayo. Pero tambe e tin 
e historia hopi interesante di e tempo di e indjannan. Antes, 
e area specifico aki tawata un Hardin Botanico teniendo un 
tera hopi fertil rond di e Sero di Ayo. 


Intencion ta pa trece Ayo bek na su forma original y hacie 
un atraccion mas grandi pa local y turista como tambe pa 
brinda informacion di e historia di Ayo pa tur ciudadano di 
nos pais por conoce esaki y pa nos bishitantenan tambe 
haya e conocemento di nos bunita y interesante historia di 
Ayo. 


Famia Kelly ta doño di e propiedadnan rond di e sero di Ayo. 
Gobierno a reuni cu e representantenan di e famia pa mira 


con pa yega na un acuerdo pa asina por haci e area mas 
bunita y atractivo pa cada ciudadano di nos pais por ta 
orguyoso. Mientras ta duna tambe reconocemento y honor 
na famia Kelly. 


“Nos tawata tin un bon reunion y lo continua cu e reunionnan 
y pronto nos lo publica y divulga e plannan cu tin pa trece 
Ayo bek den su gloria original pa e bira un hoya, un orguyo 
pa tur Arubiano”, Prome Minister Evelyn Wever-Croes a 
expresa. 


Lo trece Ayo Rock Formation bek den su gloria original 


A 
ruba ta bendiciona cu un fluho di turismo fuerte, dedi- 
cacion y amabilidad di nos trahadonan y bon trabou di 
nos gobierno y profesionalnan. 


Augustus 2022 a conoce otro luna record den turismo 
compara cu 2019. Ta compara resultadonan di 2022 cu 
2019, pasobra esaki anteriormente tabata e aña record pa 
nos turismo. Compara cu 2019 nos a recupera 105% di nos 
turismo, cu ta un logro enorme, considerando cu esaki ta 
pasando pa 5 luna consecutivo caba! 


Esaki ta significa cu nos pais y nos empresanan local ta 
cosechando mas y nos economia por recupera mas liher 
pasobra tin mas entrada cu ta drenta e caha di gobierno. 
Esaki sigur lo sigui yuda baha e deficit y por habri porta pa 
inversionnan den futuro, den nos pais. 


E Mercado di Merca, cu ta nos mercado principal di turismo, 
a conoce un recuperacion di 110%. Nos sa tambe cu e 
Mericanonan ta esunan cu mas gusta gasta placa y diberti 
nan mes riba nos isla y asina ta haci cu e economia ta draai 
bon pa hopi empresanan cu ta dependiente di turismo. E total 
di Stay-Over Arrivals pa Augustus 2022 tambe a conoce un 
subida basta grandi di 4.9%. 


Mester subraya cu e bon trabao y vision di gobierno, special- 
mente Minister Dangui Oduber y profesionalnan den e sector 
di turismo ta cosechando grandemente di nan labor intenso y 
di un vision bon dirigi. Ademas, ATA recientemente a anuncia 
cu nan lo expande nan horizonte door di cuminsa conecta 
cu mercadonan nobo y prometedor pa nos isla y trata na 
atrae mas turistanan di e Nacionnan aki. Esey sigur ta hopi 
bon noticia pa nos pueblo. Mas nos diversifica nos mercado 
turistico, mas nos ta fortifica nos unico pilar economico. 


Si nos por mantene e progreso enorme aki pa un bon tempo, 
esaki sigur lo tin su efectonan positivo pa nos pais y nos 
pueblo. Cu nos esfuerso, dedicacion y enfoke diario na nos 
trabao y vision, hunto nos lo logra recupera hopi mas lihe. 
Hunto nos a drenta e crisis di Covid, pero tambe hunto nos 
lo sali for di dje y conoce miho temponan pa nos pais Aruba. 


Parlamentario Marco Berlis (MEP): 


Pa di 5 luna consecutivo 
nos tin un luna record 
den turismo! 

HUMANS have had a special relationship with animals for as long as we have been 
around. The earliest humans successfully domesticated certain animals, and since 
then we have shared our homes (and hearts) with them. Pets have become our 
friends, some pets have achieved stardom, and all of them have been immensely loved 
by their human families. Pets have been known to uplift our mood, sense when we are 
sad, and be our companions in our darkest hours. So what makes some of them “less 
adoptable”? 


According to petfinder.com, animals who spend 48 weeks or more on the website 
can be classified as “less adoptable” as compared to other animals who spend 
an average of 12.5 weeks. When an animal is old, disabled, has been diag- 
nosed with some illness, or simply isn’t as good-looking, its chances of 
getting adopted are compromised. 


Some of the most common less adoptable pets are black dogs 
and cats — since the color black is often associated with 
negativity. Senior pets also tend to be ignored since people 
are worried about their lifespan and age-related illnesses. 
Special needs pets are also thought to be less adoptable 
since potential pet parents are worried about care and main- 
tenance. 


Even though it sounds intimidating, most special needs pets can 
take care of themselves with a little help from their human 
family. Certain breeds of cats and dogs are considered 
“less adoptable” for the way they look or behave. To 
help combat this, Petfinder.com designated the third 
week in September as the week they focus on 
this specific topic and dispel many myths. 


History Of Adopt A 
Less-Adoptable Pet Week 


Source: nationaltoday.com/adopt-a-less-adoptable-pet-week/ 

WILLEMSTAD - Den e analisis cu Comision Supervision 
Financiero a traha ariba e concepto di presupuesto pa 2023 
y cu e comision a plama for di otro manera ta bati Huda, 
tabatin un nota positivo. 
Practicamente e unico punto positivo cu por a haya den e 
carta di CFT ta cu otro aña tur ambtenaar y otro trahado di 
gobierno lo haya 6% di bonus di vakantie. 
Otro detaye interesante cu CFT a referi na dje ta cu otro aña 
lo cuminsa cobra Omzetbelasting di forma automatisa. 
CFT a nota tambe cu ora e cambio drenta na vigor pa 2023 
esey ta nifica cu otro aña gobierno lo cobra 13 luna di belas- 
ting den un aña pasobra december 2022 tambe ta cay aden. 
Pero na mesun tempo cu gobierno a haya instruccion pa 
baha gasto di material y personal, a reserva 15 miyon florin 
pa paga 200 empleado nobo. 
Esey ta resultado dje palabracion den e areglo VVU, 
Vervroegde Uitdienst trading caminda a palabra cu pa cada 
3 ambtenaar cu renuncia, tin mag di tuma 1 ambtenaar of 
werkman of loke sea. 
O sea cu na cada Ministerio tin mag di tuma 12 ambtenaar 
nobo pero na mes un tempo no a tene cuenta ta cuanto 
ambtenaar ta bira lomba pa gobierno. 
No ta menciona nada di yena funcionnan critico y indispens- 
abel pasobra nan a ripara cu 550 ambtenaar y educador 
a bandona gobierno pero cu no a tuma personal nobo pa 
reemplasa nan. 
CFT ke sa cuanto hende a bay laga gobierno pa sa cuanto 
placa mester pa paga nan. 


Pero manera e presupuesto ta formula, ta papia vacatura 
pa reparti. 
E fase ey no ta cuadra cu e tema. 


Den e presupuesto ta papia cu gastonan di gobierno tambe 
ta keda afecta pa inflacion y pa no menos cu 11 miyon florin. 
Pero e cherry riba e bolo ta caminda gobierno ta conta su 
mes rico sperando di haya 18 miyon florin for di wega di 
placa y casino sin cu e ley t’ey mes. 


Mañan nos lo analisa con CFT a plama e concepto di presu- 
puesto di minister di Finansa fo’i otro pero esnan yama pa 
supervisa y hala atencion dje minister, sea no ta domina e 
materia of tin miedo di represaya. 


WILLEMSTAD – Riba diaranson 14 di september, Corte 
di Prome Instancia a condena tres (3) persona pa sigui un 
training di siguridad den trafico. Dos di e condenado a haci 
nan mes culpabel na pasamento den luz cora cu a resulta cu 
nan a ocasiona un accidente. Un otro tabata core su vehi- 
culo bou di influencia di alcohol. 


Banda di e castigo di training, e persona cu a core bou di 
influencia a haya un boet y a perde su rijbewijs temporal- 
mente. Ministerio Publico (OM), Reclassering y Asociacion 
di Trafico Sigur Corsou a uni forsa pa hinca e training den 


otro. E training aki ta consisti di cinco (5) sesion di dos (2) 
ora caminda e participantenan bou di guia di coachnan ta 
dedica atencion na reglanan di comportacion den trafico, 
responsabilidad di cada un persona cu ta trafica riba nos 
careteranan y e consecuencianan di un comportacion robes 
den trafico. E training no ta boluntario. Si e participante no 
participa completo na e training, of no finalisa esaki cu exito, 
e ta risca di haya un castigo reemplasante. OM ta hopi satis- 
fecho cu e training aki por a wordo realisa. 


Al fin y al cabo nos comunidad y e ofensor tin mucho mas na 
un curso cu ta dirigi riba prevencion di comportacion pelig- 
roso den trafico compara cu un boet of trabou di castigo. OM 
hunto cu Reclassering y Asociacion di Trafico Sigur Corsou 
lo evalua e trainingnan. E expectativa ta cu OM lo bay haci 
uzo mas biaha di e castigo di trainingnan aki pa mehora 
siguridad den trafico. 


Corte a dicta training di 
siguridad como castigo 
pa violacion di ley 


Otro aña tur ambtenaar y otro trahado 
lo haya 6% bonus di vakantie 

WILLEMSTAD - Den e caso di demanda pa daño y perhu- 
icio cu e compania AKB a hiba gobierno di Corsou un banda, 
abogado di gobierno tabatin oportunidad pa trece su banda 
di medaya pero a briya pa su ausencia. 
Abogado di gobierno a faya pa presenta su banda loke ta un 
fayo di procedura. 
Despues hues a permiti gobierno pa presenta prueba pero e 
compania di vuurwerk a cualifica nan como irelevante. 
Dje e abogado di gobierno a bin cu e argumento cu hues 
civil no ta autorisa pa husga e caso pasobra no ta DOW 
minister di Husticia ta responsabel pa lei y orden. 
Como prueba e abogado dje doño di vuurwerk a splica cu ta 
minister di Husticia tin cu duna permit pa warda explosivo. 
Pa hues, e splicacion aki mester a zona manera idioma 
Swahili y totalmente incomprendibel. 
Incomprendibel pasobra e caso no ta contra e vergunning 
cu ta un decision gubernamental. 
E demanda cu e comerciante a entama ta un demanda civil 
pa cual ta perfectamente competente pa husga. 
Ademas tin e hurisprudencia di un caso cu e mesun AKB aki 
a hiba contra gobierno na 2005 caminda Corte di Husticia a 
confirma cu ta gobierno su obligacion pa warda e vuurwerk 
y retorne intacto na su doño. 
Doño dje vuurwerk por a laga ward’e otro caminda pero pa 
lei ta DOW tin cu warda e vuurwerk. 


Hecho ta cu a horta vuurwerk y gobierno tabata sa cu varios 
biaha a yega di horta vuurwerk y tabata deber di gobierno 
pa tuma e medidanan di proteccion debido. 
Pero gobierno no a laga instala camara di siguridad a pesar 
cu a constata cu mayoria tabata daña. 
Hues a dicta cu gobierno mester paga daño perhuicio na 
AKB pero nan mester presenta un factura na drechi si y esey 
no tabata e caso. 
E daño y perhuicio a sinta den e hecho cu AKB no por a 
cumpli cu poco show a rason di NAƒ 4.666,67. 


Den caso di robo di vuurwerk 


Abogado di gobierno a briya pa su ausencia den Corte 


WILELMSTAD - E ciudadano S. Sohit, nasi na Guyana, 
kende tin 45 aña di edad mester a presenta den sala di corte, 
acusa di a comete e siguiente delito den trafico. Dia 11 di 
juli di aña 2022 el a maneha un auto, siendo e tabata bou di 
influencia di alcohol. 


Su rosea ya a duna e indicacion cu consumo di alcohol 
tabata demasiado halto cerca dje, pero pruebanan haci 
a demostra cu 600 microgram, en todo caso mas cu 220 
microgram pa liter den su curpa a keda proba despues di a 
lag’é supla y haci e test di aire. S. Sohit tabata riba Gosieweg 
y como chauffeur di un auto riba e luga di staciona auto na 
Bar Restaurant YOU YOU, coriendo bay patras el a dal den 
e brommer cu plachi di number MF 29 -42. Como tal clara- 


mente S. Sohit tabata den violacion causando peliger riba 
camindanan publico. 


Otro ciudadano cu a causa accidente pa violacion di ley 
di trafico ta R. Martina di 33 aña di edad. Tabata dia 25 di 
november 2021 cu R. Martina a core e auto Toyota Hilux 
cu e plachi di number X 16-44, duro pasa den e luznan di 
trafico situa riba Nijlweg, bay dal den un otro vehiculo Buick 
Regal cu ta pertenece na S.M. Liberia cu e plachi number J 
18 -40. No tin duda cu R. Martina a actua di forma irespon- 
sabel, creando un circunstancia peligroso den trafico, dor di 
core pasa cu velocidad halto den luz di trafico. 


Tambe e ciudadano X. FENG, nasi na China y di 32 aña di 
edad a viola reglanan di trafico dia 24 di october di aña 
2021. FENG tabata riba F.D. Rooseveltweg y a core un Toyota 
Haice cu e plachi di number V 75-95, pasa den luz di trafico 
y bay dal den un vehiculo maneha pa U. Delfina, cu tabata 
un Toyota Forerunner cu e plachi di number A 7-46. E acci- 
dente aki a tuma luga na un crusada. Pa colmo FENG no 
tabatin un rijbewijs valido. 


Ata e motibonan 
pa castiga, anto cu 
obligacion pa sigui curso 

Fortaleza Pa Famia 


HESUS a bisa Ami ta e caminda y e berdad y e bida, ni 
un hende no ta bini cerca e Tata si no pa medio di Mi. 
E enemigo ta pone hopi hende dwaal, y nan ta kere 
cu nan ta riba e caminda corecto, pero nan a wordo 
engaña sin cu nan sa, pasobra nan kier haci dos cos, 
sirbi Cristo y entretene e mundo. 


Mescla tur clase di amistad den otro, drenta yugo 
desigual, purba complace cu tur hende,bira activo den 
cosnan cu no ta di Dios, y keto bay ta pretende cu Dios 
ta na prome luga. 


Amistad cu mundo ta enemistad cu Dios, Pasobra e 
mente fiha riba e carni ta morto, ma e mente fiha riba e 
Spirito ta bida y pas. 


No ta existi un evangelio moderno, pasobra e palabra 
di Dios no ta cambia, e ta e presencia di Dios. 


Percura pa boso mes y pa henter e tou, mey mey di cual 
Spirito Santo a pone boso como wardado, pa pastoria e 
iglesia di Dios, cual E cumpra cu su propio sanger. 
(Hechonan 20;28). 


Esun cu haci hustonan dwaal bay den mal caminda, lo 
cay den su mes buraco, ma e perfectonan lo hereda un 
bon herencia. 
(Proverbionan 28:10) 


Awendia nos mester ta atento cu nos yiunan, pasobra 
e mundo aki tin su agentenan cu ta cana ta dwaal 
hubentud, y hopi di nan ta persona elite, influenciador, 
casi intocabel, y nan no sa cu e diabel ta uza nan. 


Menciona nomber di Dios solamente no ta suficiente, 
importante ta biba pa Señor. Si un persona ta bezig cu 
Dios y tambe e ta bezig cu idolatria e persona aki a 
dwaal. 


Cristo Hesus ta tur cos pa nos, pasobra ta solamente 
Hesus a muri na cruz pa nos, E a paga pa nos picanan, 
e libra nos di bay fierno, awel ta solamente na Cristo 
Hesus nos mester dirigi tur alabansa y den Su nomber 
tur oracion mester wordo dirigi, na Tata Todopoderoso, 
pa nos haya yudansa. 


No ta tur momento un profeta falso ta un religioso, 


pasobra e diabel ta cana rond manera leon buscando 
ken devora, pero e ta un hende cu tin e capacidad 
diabolico, pa aleha un hende for di caminda di Dios, cu 
placa, poder, y hopi mentira, e por laba cerebro di un 
hende y uza e persona su ambicion pa hacie bira un 
esclavo di dje, presenta aliansa falso, amistad putri y 
asina domina e persona. 


E cosnan aki mi ta skirbi boso tocante di esun cu ta 
trata di gaña boso. Yiunan chikito no laga ni un hende 
gaña boso,esun cu ta practica husticia ta husto mescos 
cu E ta husto. 
Esun cu ta practica pica ta di diabel, pasobra diabel a 
haci pica for di principio. Y e yiu di Dios a aparece pa e 
proposito aki, pa E destrui e obranan di e diabel. 
(1 Juan 2:26 +1 Juan 3:7 -9). 


Dios ta yama nos pa trece tur esnan cu a dwaal, y coge 
caminda robes, bek riba e caminda di Dios. 
Nos mester ranca nan saca for di man di e enemigo, pa 
asina nan por wordo libra for di e mundo di scuridad. 


No ta den droga y alcohol solamente hende por dwaal, 
pero tambe den tur clase di inmoralidad, den cosnan cu 
ta parce alegre y bunita, pero tras di nan nos ta bezig 
destruyendo otro y nos mes. 


Dios ta yamando su pueblo. 


Sinceremente, Pastor Marcel Balootje 


Esun cu ta cana cu Cristo Hesus lo no dwaal 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza 
~Cado Wever 


Cu dolor na nos curason, nos ta anuncia fayecimento di: 


Alex Edward 
Toppenberg 
“Etty” 
Miembro den Ordo di Oranje Nassau 
*19-08-1943 †13-09-2022 


Na nomber di su: 


Esposa: Corma Toppenberg 
Tata: † Gilberto Toppenberg 
Mama: † Petra Toppenberg 
Tanta: Mamachie 
Rumannan: Athield “Addy” y Lucille Toppenberg 
Aivre “Ivy” y † Cees Dekker 
Hubert “Yubi” y Frieda Toppenberg 
†Ronald “Ronny” y Erseline Toppenberg 
Alwin y Irma Toppenberg 
Gilbert “Shelly” y Elsie Toppenberg 
Osling y Joke Toppenberg 
Madeliene Toppenberg 
Osrick y Jenny Toppenberg 


Subrina(o)nan: Ethline y Sigfried y yiunan, Mascha Toppenberg, 
Jurina y Maglio y yiu 
Gina y Dito y yiunan, Sharine y Gino y yiunan, Renick, Alwin, Ilonka 
y Jean-Michel y yiunan, Manon y Roger y yiunan, Othmarr y yiunan, 
Saida y Jamal y yiunan, Alexandra, Aina y Michael y yiunan, Nadia 
y Adam y yiu, Sheldon y Mayra y yiunan, Shella, Ivolaine y yiunan, 
Jeanine y Gert-Jan y yiu, Rienick, †Jarino y yiunan, Shannon 


Suegro: Jan Vroegindeweij 
Suegra: Paula de Jong 
Cuña: Jeannette Ramirez 
Primo ruman: Eric y Francis Escalona 
Su intimo amigonan: Johnny Chemaly, Didi Donker, famia Dos Santos 
(Korsow), Bacuna na Hulanda, Colo, Martin, Archie, Mireille, Marietje, 
Feliz y Frido 


Demas famia: Toppenberg, Godoy, Goeloe, Escalona, Breakfast 
Club, Louis Maria, Soliana, Kroon, de Haak, Petronia, Tjen-A-Koei, 
Lacle, de Lannoy, de Nobrega, Holmond, Caster, Sanchez, Prawlido, 
Spencer, van Gaalen, Euphrosina, Oskam, Pikus, Luxembourg, 
Cortes, Pieternella, Fang, Jonis, Weert, Domacasse, Luzac, da Silva 


Full famia di Companashi forever, amigo nan fiel di Djiespie’s 


Despensa nos si den nos tristeza nos por a lubida un of otro persona 


Acto di condolencia lo tuma lugar Diabierna 16 di september 2022, 
di 6:00PM – 9:00PM na Aurora Funeral Home. 


Acto di despedida lo tuma lugar Diasabra 17 di September 2022 di 
1:00 pm pa 4:00 pm na Aurora Funeral Home. Cremashon lo tuma 
lugar den seno familiar. 


Nos ta lamenta cu despues di entiero nos no ta ricibi bishita di 
condolencia na cas. 


Every life is noted and is cherished, 
and nothing loved is ever lost or perished. 


Señor ta mi wardador, mi’n tin falta di nada; den cunucu di 
yerba berd. E ta pone mi sosega. E ta hiba mi na awa trankil, 
pa mi bolbe haya forza. 
Salmo:23. 


Cu honda pena pero conforme cu boluntad di Señor nos ta 
participa fayecimento di: 


Donald Michael 
Orlando Rafael 
Dijkhoff 
Mihor conoci como 
“Donny of Dons” 
*12-07-1961 - †09-10-2022 


Na Nomber di: 


Su Mayornan: † Pedro Ismael Dijkhoff 
† Aniceta Dijkhoff - Quant 


Su Esposa: Enrica Dijkhoff - Petrocchi 


Yiunan: Derrick & Magaly Dijkhoff – Arends 
Kimberly & Salam Hadi - Dijkhoff 
Juliën Dijkhoff 


Nieta y Nieto: Sukaynah & Ali Hadi 


Rumannan: Dorothy Dijkhoff y yiunan 
Elvis (Jose) y Coleta Dijkhoff y famia 
Feliz (Feli) y Ruthlin Dijkhoff y famia 
Jimmy y Judy Dijkhoff y famia 
Roland (Nando) y Loesje Dijkhoff y famia 


Primo y primanan, Swa y Cuñanan, subrino y subrinanan, 
ihanan, bisiñanan, conocirnan, ex coleganan di Post Aruba y 
demas famianan den exterior. 


Demas Famia: Dijkhoff, Arends, Hadi, Quant, Petrocchi, Jacobs, 
Leest, Croes, Irausquin, Ras, Hurtado, Wever, 
Van Balen, Gomez,de Abreu-Ribeiro, Lampe, Tromp, Kelly, 
Kock, Koolman. 
Disculpa nos si den nos tristesa nos por a lubida algun famia. 


Un palabra di agradecimento na: Cas di Cuido Betesda 


Anochi di Condolencia lo ta diahuebs 15 september for di 6’or 
di atardi pa 9’or di anho na Aurora Funeral Home 
Acto di entierro lo tuma lugar diabierna 16 september 2022 for 
di 1’or pa 4’or di atardi na Aurora Funeral Home despues lo sali 
pa Santana Catolico na San Nicolaas 


Despues di entierro nos lo no ricibi bishita di condolencia na 
cas. 


Nos lo aprecia y ta ricibi condolencia via telefoon, Whatsapp 
(5943595), facebook y via email: Dijkhoff@utaruba.com 

AWEMainta 
Diabierna, 16 September 2022 


Every life is noted and is cherished, 
and nothing loved is ever lost or perished. 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jose F. 
Boissard Araujo 
*21-08-1934 - †10-09-2022 


Acto di despedida lo wordo anuncia despues. 


El Señor es mi pastor, 
nada me faltará[a]. 
2 En lugares de verdes pastos me hace descansar; 
junto a aguas de reposo me conduce. 
3 Él restaura[b] mi alma; 
me guía por senderos de justicia[c] 
por amor de su nombre. 


Hugo Arango 
Palacio 
*29-09-1929 - †13-09-2022 


A nombre de su: 
Esposa: 
Patrocinia Trujillo 


Hijos: 
Dora Arango Trujillo 
Hernando Arango Trujillo 
Alvaro Arango Trujillo y esposa 
Gustavo Arango 
Olmedo Arango Trujillo y esposa 


Nietos: 
Franchesco A. Fernandez Arango y esposa, Anabella 
Fernandez, Alvaro David Arango y esposa, Stefhany Arango, 
Nicole Trapenberg, Juan Carlos Arango, Diego Fernando 
Arango, Jhon Eduardo Arango, Alexandro Arango, Julieth 
Arango, Jhonathan Arango 


Acto de condolencia y despedida, Royal Funeral Home, 
Viernes 16 de septiembre 2022 de 7:00 a 9:00 pm 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia fayecimento di: 


Christine E. D. C. Gamez Galezo 
*28-08-2019 †11-09-2022 


Acto di entiero lo wordo anuncia despues. 


P 
astoor Stanislaw Sekula ta 
invita tur parokiano y pueblo 
di Aruba pa asisti na nos nobena 
na honor di San Francisco di Asis 
cu ta patrono di nos parokia. 
Pa nobena cu lo cuminsa diado- 
mingo 25 September, 2022 pa 
6or di atardi na Pro-Catheral 
San Francisco, sigui pa un Santo 
Sacrificio di misa. Nobena lo sigui 
tur dia pa 6or di atardi. 


Dia nan 26, 27, 28 September 
2022 lo tin Tridium di San Miguel 
Arcangel cu ta cuminsa 5:45pm 
sigui pa Santo Sacrificio di misa. 


Fiesta patrona na honor di San Francisco di Asis lo ta diamars, 
4 October, 2022. Lo tin un procesion cu lo sali for di Hoffie di 
Mama Maria pa 6:30 di atardi. Nos ta bay tin presencia di 
Monseigneur Luis Secco y Pastoor nan. Coro San Francisco 
lo canta e misa. 


Despues di misa lo tin un brinda den Hoffie di Mama Maria. 
Acepta e invitacion aki como uno personal y boso presencia 
ta altamente aprecia. 


San Francisco di Asis, pidi pa nos. 


Participacion Parokial 
Pro-Cathedral San Francisco di Asis 

